גרנט אימהרה

גרנט מסארו אימהרה (Grant Masaru Imahara; ‏23 באוקטובר 1970 – 13 ביולי 2020) היה מהנדס חשמל, מומחה לרובוטיקה ומנחה טלוויזיה אמריקאי. בתחילת הקריירה שלו הוא עבד באינדסטריאל לייט אנד מג'יק שם הוא לקח חלק ביצירת האפקטים המיוחדים של סרטי קולנוע רבים כולל סרטים בזיכיונות של מלחמת הכוכבים, המטריקס, פארק היורה ושליחות קטלנית. הוא נודע בעיקר בזכות עבודתו בסדרת הטלוויזיה הפופולרית "מכסחי המיתוסים", במסגרתה הוא תכנן, בנה והפעיל רובוטים מורכבים רבים ששימשו לבדיקת מגוון גדול של מיתוסים במהלך התוכנית. גרנט אימהרה נולד בלוס אנג'לס שבקליפורניה ב-1970 למשפחה אמריקנית ממוצא יפני. אימהרה למד באוניברסיטת דרום קליפורניה, שם קיבל תואר ראשון בהנדסת חשמל. לאחר סיום לימודיו אימהרה התקבל לעבודה כמהנדס בחברת לוקאס פילם במחלקת האפקטים החזותיים אינדסטריאל לייט אנד מג'יק בה הוא עבד קרוב לעשור והיה שותף ביצירת האפקטים החזותיים של כמה מהסרטים האיקוניים ביותר של סוף המאה ה-20 ותחילת המאה ה-21 בהם פארק היורה: העולם האבוד, מלחמת הכוכבים - פרק 1: אימת הפנטום, כיבוש הגלקסיה, אינטליגנציה מלאכותית, מלחמת הכוכבים - פרק 2: מתקפת המשובטים, שליחות קטלנית 3: עלייתן של המכונות, מטריקס Reloaded, מטריקס רבולושנס, ואן הלסינג ו- מלחמת הכוכבים - פרק 3: נקמת הסית'. המומחיות שלו ברובוטיקה ובאנימטרוניקה תרמו לכך שהוא הפך באותה התקופה לאדם בולט בתעשיית הבידור האמריקנית בכל הנוגע לתכנון, בנייה והפעלה של רובוטים/מודלים מורכבים. אחת מהפרויקטים הבולטים ביותר בהם הוא עבד היו סרטי הפריקוול של מלחמת הכוכבים בהם הוא היה מעורב בין היתר בהפעלת הרובוט R2-D2. בין השנים 2005 עד 2014 אימהרה היה חבר קבוע בצוות תוכנית הטלוויזיה מכסחי המיתוסים של ערוץ דיסקברי, בה הוא השתתף במעל ל-200 פרקים. בתוכנית אימהרה היה אחראי בעיקר על תכנון, בניית והפעלה של רובוטים ודגמים מורכבים על מנת לבדוק מגוון גדול של מיתוסים. היו לו גם מספר הופעות אורח בעונות מאוחרות יותר של התוכנית. בשנת 2016 אימהרה כיכב בסדרה של נטפליקס "פרויקט הארנב הלבן"(אנ') יחד עם שני מארחים לשעבר בתוכנית מכסחי המיתוסים - קארי ביירון וטורי בלצ'י. בדומה לתוכנית מכסחי המיתוסים, גם בתוכנית זו צוות התוכנית חקר מגוון רחב של נושאים כולל עקרונות מדעיים שונים, טכנולוגיות שונות ואירועים היסטוריים שונים. בנוסף לקריירה הטלוויזיונית לאורך השנים אימהרה יצר ותפעל גם רובוטים שונים בתחרויות קרבות רובוטים, כולל אלו שהתקיימו בתוכנית הטלוויזיה BattleBots(אנ'). כמו כן אימהרה היה מעורב לאורך השנים גם בעיצוב מערכות רובוטיות ואנימטרוניקה לפרסומות, ולפארקי שעשועים. בשנת 2010 אימהרה עיצב את ה"שלד רובוט" האנימטרוני ג'ף פיטרסון(אנ') אשר שימש כסיידקיק של המנחה קרייג פרגוסון בתוכנית האירוח "The Late Late Show". אימהרה נפטר במפתיע ב-13 ביולי 2020, בגיל 49, כתוצאה ממפרצת מוחית. בשנת 2016 אימהרה התארס למעצבת התלבושות והשחקנית ג'ניפר ניומן. מדיה וקבצים בנושא גרנט אימהרה בוויקישיתוף Bella, Timothy (14 ביולי 2020). "'MythBusters' host Grant Imahara, an influential popular science personality, dies at 49". Washington Post. ארכיון מ-14 ביולי 2020. נבדק ב-14 ביולי 2020. {{cite news}}: (עזרה) "USC Alumni Association – Grant Imahara Class of '93". University of Southern California. אורכב מ-המקור ב-24 בפברואר 2015. נבדק ב-24 בפברואר 2015. {{cite web}}: (עזרה) Andreeva, Nellie (4 בספטמבר 2016). "Netflix Greenlights 'White Rabbit Project' Reality Series From 'Mythbusters' Producers". Deadline Hollywood. ארכיון מ-24 בנובמבר 2016. נבדק ב-9 בדצמבר 2016. {{cite web}}: (עזרה) Hibberd, James (1 במרץ 2010). "Mythbuster: I can build Ferguson a robot sidekick". The Live Feed. אורכב מ-המקור ב-30 באוגוסט 2010. נבדק ב-5 באוקטובר 2010. {{cite web}}: (עזרה) Tucker, Ken (5 באפריל 2010). "Grant Imahara on creating and unveiling Craig Ferguson's robot skeleton sidekick tonight: Geoff Peterson lives!". Entertainment Weekly. ארכיון מ-14 ביולי 2020. נבדק ב-12 במאי 2012. {{cite journal}}: (עזרה) "'MythBusters' Host Grant Imahara Experienced Painful Headaches Days Before Fatal Aneurysm". TMZ.com. 15 ביולי 2020. {{cite web}}: (עזרה) Mustafa, Filiz (15 ביולי 2020). "Was Grant Imahara Married? White Rabbit Project Presenter's Family Explored". HITC. אורכב מ-המקור ב-24 ביולי 2021. נבדק ב-25 באוקטובר 2021. {{cite news}}: (עזרה)